गूगल का हमारे दिमाग पर क्या असर हो रहा है, इसे लेकर कोलंबिया विश्वविद्यालय ने कुछ समय पहले एक अध्ययन किया था. यह दूसरे वर्ग की बात का समर्थन करता दिखता है. इस अध्ययन का निष्कर्ष यह निकला कि दिमाग जरूरत के हिसाब से अनुकूलन कर लेता है. यानी गूगल इस्तेमाल करने वालों का दिमाग जानकारी की बजाय यह याद रखने लगता है कि उस जानकारी तक पहुंचना कैसे है औ उसे इस्तेमाल कैसे करना है. अध्ययनकर्ताओं को यह भी पता चला कि जो जानकारी गूगल पर उपलब्ध नहीं है, दिमाग द्वारा उसे याद रखने की संभावना भी ज्यादा है.